Nordjyske Logstor, der er førende indenfor rørsystemer, har købt svenske Powerpipe Systems AB

Mandag blev det offentliggjort, at Løgstør virksomheden, Logstor, køber den Göteborg baserede virksomhed Powerpipe Systems AB. Logstor, der blandt andet producerer rørsystemer, forventer at stå stærkere i Nordeuropa med købet. Det svenske firma producerer ligeledes rørsystemer. - Vi arbejder løbende på at styrke Logstors forretning ved at investere i innovation og forretningsudvikling, og købet af Powerpipe Systems sker som led i vores koncernstrategi om at drive vækst gennem et dedikeret fokus på kunderne, siger Yves Paletta, President & CEO i Logstor, i en pressemeddelelse. De to virksomheder vil ikke ændre navne, men forsætte under deres egne navne hver i sær.